recursal/SuperWikiNEXT-32B huggingface dataset:
**ארין מרי מורן** (באנגלית: **Erin Marie Moran**; ‏18 באוקטובר 1960 - 22 באפריל 2017) הייתה שחקנית אמריקאית. מוכרת בעיקר בזכות הופעותיה בקומדיית המצבים "ימים מאושרים".

ביוגרפיה
--------

מורן נולדה בעיר ברבנק שבקליפורניה. למורן שלושה אחים ושתי אחיות, ביניהם השחקנים ג'ון מורן וטוני מורן. למדה ב"תיכון צפון הוליווד". החלה את דרכה כשחקנית בגיל צעיר כאשר הופיעה בפרסומות ובסדרת הילדים "דקטרי". בגיל 9 הופיעה בקומדיה "איש האבטיח" בתפקיד ג'ניס, בתו של ג'ף גרבר.

בשנת 1974 נבחרה לתפקיד ג'ואני קנינגהאם, אחותו של ריצ'י קנינגהאם (רון הווארד) בקומדיית המצבים "ימים מאושרים".
בזכות הצלחת התוכנית קיבלה מורן תפקיד ראשי בסדרת הבת של התוכנית, "ג'ואני אוהבת את צ'אצ'י", שהתמקדה במערכת היחסים בין ג'ואני לבן דודו של פונזי, צ'אצ'י ארקולה. הסדרה בוטלה לאחר 17 פרקים (קצת יותר מחצי עונה, שנפרשה על פני שתי "עונות" של שידורים).

בשנות ה-80 שיחקה בתפקידי אורח במגוון סדרות פופולריות, כולל בשישה פרקים בסדרה "ספינת האהבה", "רצח במשיכת קולמוס" ו-"Hotel".

בקולנוע התפרסמה בעיקר בסרט האימה בהפקתו של רוג'ר קורמן, "גלקסיית הטרור" (1981).

בשנת 1987 נישאה לרוקי פרגוסון, והם התגרשו לאחר שש שנים. בשנת 1993 נישאה לסטיבן פליישמן.

הקריירה של מורן נפגעה בשל התנהגות לא יציבה, והתמכרויות לאלכוהול וסמים. היא סיימה את חייה בקרוון בו חייתה עם פליישמן באינדיאנה ב-22 באפריל 2017, בגיל 56, כתוצאה מסרטן הגרון.

פילמוגרפיה
----------

* הסוף הטוב (1969)
* איש האבטיח (1970)
* גלקסיית הטרור (1981)

### טלוויזיה

* דקטרי (1968–1969)
* ימים מאושרים (1974–1984)
* ג'ואני אוהבת את צ'אצ'י (1983–1984)
* ספינת האהבה (1980–1985)

קישורים חיצוניים
----------------

ויקישיתוף מדיה וקבצים בנושא **ארין מורן** בוויקישיתוף
* אתר האינטרנט הרשמי של ארין מורן

* ארין מורן, במסד הנתונים הקולנועיים IMDb (באנגלית)

* ארין מורן, באתר AllMovie (באנגלית)

* ארין מורן, באתר Rotten Tomatoes (באנגלית)

* ארין מורן, במסד הנתונים הקולנועיים KinoPoisk (ברוסית)
* ארין מורן, באתר "Find a Grave" (באנגלית)

הערות שוליים
------------

1. ↑  Nolasco, Stephanie. Erin Moran's husband reveals her tragic final days with skin cancer. Fox News, April 25, 2017

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17057558j (data)
* ISNI: 0000 0000 4941 8855
* LCCN: nr2001042836
* VIAF: 51621906
* WorldCat: lccn-nr2001042836

 |
פס ייצור של פורד, 1913
**פס ייצור** הוא שיטת ייצור המורכבת ממספר תחנות עבודה, שבכל אחת מהן, חלקים הניתנים להחלפה מוספים למוצר מסוים באופן עקבי, ולאחריה עובר המוצר לתחנה הבאה, על מנת ליצור בסוף התהליך מוצר סופי.

פס הייצור הוצג לראשונה על ידי אלי ויטני כדי ליצור מוסקטים (סוג של רובה) עבור ממשלת ארצות הברית. מאוחר יותר, הנרי פורד הציג את פס הייצור הנע במפעל "היילנד פרק פורד" על מנת לחסוך בהוצאות ולמסור מוצר סופי זול יותר.

ההיסטוריה של פס הייצור
----------------------

עד המאה ה-19, נהוג היה שאדם אחד או מספר אנשים, ייצרו את כל החלקים של מוצר מסוים לחוד, והרכיבו אותם למוצר יחיד, תוך עשיית שינויים קלים בחלקים כך שיתאימו ביחד. שיטה זו נקראת השיטה הבריטית לייצור. אלי ויטני פיתח את השיטה האמריקאית לייצור בשנת 1799, על ידי שימוש ברעיונות חלוקת העבודה וכוח הסבל ההנדסי, על מנת ליצור הרכבה מחלקים באופן עקבי. תהליך ההרכבה הקווי הזה, איפשר גם לעובדים שאינם מיומנים בהרכבת כל המוצר, לחבר חלקים אחדים למוצר מסוים. מכיוון שכל החלקים כבר יוצרו (בפס ייצור פשוט ודומה אחר), כל שהיה צריך לעשות הוא לחבר את החלקים יחדיו.

בתחילה, למוצרי עבודת יד לא הייתה דרישה לאיכות גבוהה, ולכן עיצובים שעוצבו בפס ייצור הצריכו עובדים מיומנים פחות ולכן יוצרו בעלות קטנה יותר. כל החלקים נעו על רצועה או שרשראות, והעובדים היו עומדים בשורה ומרכיבים את המוצרים. מכאן השם "פס ייצור". פסי ייצור מודרניים מורכבים לעיתים מתלות הדדית מורכבת יותר.

בתחילת תקופת התעשייה, פס הייצור רץ בצורה חלקה, אך כאשר התחרות גברה, העובדים נדרשו לעבוד מהר יותר ולמשך יותר שעות, ובכך הגבירו את קצב תקריות הפציעה בעבודה. רבים מהעובדים לא אהבו את פס הייצור, שכן רובם לא חשו את שביעות הרצון מראיית המוצר הסופי, וכן הם היו מתוסכלים מתנאי העבודה המעייפים והלא-בטוחים. משום שהעובדים נדרשו לעמוד באותו המקום במשך זמן רב לחזור על אותה פעולה מאות פעמים ביום, הם סבלו לימים ממה שנקרא כיום **פציעת מתח חוזרת**.

אף על פי שוויטני היה הראשון להשתמש בפס הייצור בתקופת המהפכה התעשייתית, רעיון השימוש בחלקים ניתנים להחלפה לא היה חדש, אך השימוש בו היה מועט.

ההיסטוריה של פס הייצור הנע
--------------------------

הנרי פורד התקין את פס הייצור הנע הראשון שהשתמש בסרט נע ביום ה-1 בדצמבר 1913, כאחד ממספר חידושים המיועדים לחסוך בהוצאות ולאפשר ייצור המוני. הרעיון היה שכלול והתאמה של שיטה אשר שימשה לעיבוד בשר בשיקגו, אילינוי. בדרך זו, בהבאת החלקים אל העובדים, נחסך זמן רב. שיטות הייצור של פורד התבססו על שני רעיונות עיקריים, הראשון פס הייצור והשני אחידות המוצר.

כיום מרבית פסי הייצור עבור להיות פסי ייצור אוטומטי, המשתמשים בכלים מעולם הרובוטיקה, תוכנה, על מנת לייעל את תהליך הייצור ולחסוך בכוח אדם כגון: מכונות מילוי, הזנה, פיקוק, שינוע, ומכונות סוף הקו (אריזה למשלוח).

ראו גם
------

* המהפכה התעשייתית
* ייצור המוני

קישורים חיצוניים
----------------

ויקישיתוף מדיה וקבצים בנושא **פס ייצור** בוויקישיתוף
* פס ייצור, באתר אנציקלופדיה בריטניקה (באנגלית)
* טל ענבר, ייצור לוויינים בקצב מסחרר ישנה את פני תעשיית החלל, באתר סוכנות החלל הישראלית, 29 ביוני 2017

|  |  |
| --- | --- |
| בקרת זהויות עריכת הנתון בוויקינתונים | 
* GND: 4680732-9

 |
לוגו אמנת רמסר
**אמנת רַמסָר** (שמה הרשמי: **אמנה על מקווי מים בעלי חשיבות בינלאומית, במיוחד כבתי גידול לעופות מים**) היא אמנה בינלאומית העוסקת בשימור מקווי מים (Wetlands) ובתי גידול לחים ובשימוש בר-קיימא בהם, מתוך הכרה בתפקיד האקולוגי הבסיסי שלהם ובערכם הכלכלי, המדעי והתרבותי. היא קרויה על שם העיר ראמסר שבאיראן, שם נחתמה האמנה ב-1971.
החל מ-1997 נחגג מדי שנה יום רמסר, המציין את תאריך חתימת האמנה ומוקדש לשמירה על בתי הגידול הלחים.

האמנה
-----

האמנה עובדה ונחתמה על ידי 21 מדינות ב-2 בפברואר 1971, בכינוס שנערך בראמסאר בחסות המשרד האיראני לאיכות הסביבה. היא נכנסה לתוקף ב-21 בדצמבר 1975. תיקונים לאמנה נתקבלו פעמיים, בפריז (1982) ובעיר רגינה שבקנדה (1987).

נכון לאוקטובר 2021, חתומות על האמנה 172 מדינות. מדינת ישראל חתמה על האמנה ב-1993, אשררה אותה ב-1996, והיא נכנסה בה לתוקף ב-1997.

אתרי רמסר
---------

שמורת החולה, אחת משני אתרי רמסר בישראל
האמנה מגדירה מקווי מים באופן רחב, לרבות שטחי ים שעומקם בשעת השפל מגיע עד לשישה מטרים, ברכות דגים, שדות אורז ובריכות אידוי למלח.

מכוח האמנה נוצרה רשימה של למעלה מ-2,000 מקווי מים בעלי חשיבות בינלאומית, הידועים כ**אתרי רמסר**. האתרים הכלולים ברשימה מכסים יחד שטח של 2 מיליון קילומטרים מרובעים. המדינה בה מצוי מספר האתרים הרב ביותר (170) היא הממלכה המאוחדת. המדינה שבה שטח הקרקע הגדול ביותר של אתרים שברשימה היא בוליביה, שבה הם משתרעים על פני 140 אלף קילומטרים מרובעים.

בישראל הוכרו שני אתרי רמסר – שמורת החולה ושמורת עין אפק.

יישום האמנה
-----------

מטה מוסדות האמנה, המשותף להם ולאיגוד השימור העולמי, נמצא בגלנד שבשווייץ. המוסדות כוללים מזכירות, ועדה מדעית, וועדה מתמדת. המדינות החתומות על האמנה נפגשות בכינוס הנערך אחת לשלוש שנים.

האמנה מיושמת בשיתוף פעולה עם חמישה ארגונים בינלאומיים: איגוד השימור העולמי, BirdLife International, המכון הבינלאומי לניהול מים, Wetlands International, והקרן העולמית לשימור חיות הבר. ארגונים אלה מסייעים ליישום האמנה על ידי מתן ייעוץ טכני מקצועי, מעניקים סיוע כספי, ומשתתפים בביצוע מחקרי שדה. נציגיהם משתתפים בוועדה המדעית והם בעלי מעמד של משקיפים בכינוסים התלת-שנתיים של המדינות החתומות על האמנה.

קישורים חיצוניים
----------------

ויקישיתוף מדיה וקבצים בנושא **אמנת רמסר** בוויקישיתוף
* 

* אתר האינטרנט הרשמי של אמנת רמסר (באנגלית)

* אתר האינטרנט הרשמי של אמנת רמסר (בצרפתית)

* אתר האינטרנט הרשמי של אמנת רמסר (בספרדית)
* אתר מידע על אתרי רמסר
* אמנת רמסר, באתר המשרד להגנת הסביבה
* הכרזה על שמורת הטבע עין אפק כאתר רמסר, באתר רשות הטבע והגנים

הערות שוליים
------------

1. ↑  Convention on Wetlands of International Importance, especially as Waterfowl Habitat.

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00577571
* NKC: unn2014829909

 |
**מרינה מנישק** (1588–1614) (בפולנית: Maryna Mniszech, ברוסית: Марина Мнишек) הייתה בתו של וויוודה פולני, אשתו של דמיטרי הכוזב הראשון, שהייתה משתתפת פעילה באירועי תקופת הצרות ברוסיה הצארית בתחילת המאה ה-17.

מרינה מנישק הכירה את דמיטרי הכוזב הראשון בשנת 1604. ככל הנראה הייתה מודעת לכך שאין הוא הנסיך האמיתי, אך תחת השפעת הכמורה הקתולית ורצונה להיות צארינה, הסכימה להתחתן איתו. במהלך האירוסין הובטח לה שהיא תקבל לשליטתה את ערי נובגורוד ופסקוב, תוכל לשמור על הדת הקתולית ובמידה ודמיטרי לא יצליח לתפוס את השלטון תוכל להתחתן עם מישהו אחר. ב-3 במאי 1606 היא הגיעה למוסקבה ו-5 ימים מאוחר יותר התחתנה ונהפכה להיות צארינה רוסית. במהלך המהומות של 17 במאי היא לא נהרגה ונשלחה לאביה. בהוראת וסילי שויסקי במהלך שנתיים (אוגוסט 1606 - יולי 1608) כל משפחת מנישק התגוררה בירוסלבל. במסגרת שיחות בין רוסיה הצארית לבין פולין סוכם שמרינה מנישק תחזור למולדתה ותפסיק להיקרא "צארינה רוסית". במהלך הנסיעה לפולין היא נתפסה על ידי תומכים של דמיטרי הכוזב השני והועברה למחנה שלו. ב-5 בספטמבר 1608 התקיים טקס בו הודיעה שהוא למעשה בעלה שניצל בנס. לפי מכתביה למלך פולין ולאפיפיור היא סבלה קשה בתקופה זו. בתקופה זו נולד לה בן.

בשנת 1610, לאחר ניצחון הכוחות הפולנים על צבא רוסיה הצארית היא הופיעה בפרברי מוסקבה. לאחר שהאצולה המוסקבאית נשבעה אמונים למלך פולין כצאר רוסי, הוצע למרינה מנישק לוותר על השאיפות שלה ולחזור לפולין. היא סירבה וכתוצאה מכך, מעתה הייתה צריכה להסתתר גם מהפולנים. עד לתחילת 1611 היא ובנה התגוררו בקלוגה תחת הגנת תומכי דמיטרי הכוזב השני (שכבר נהרג). לאחר מכך היא עברה לקולומנה והצליחה לשכנע את תומכי דמיטרי הכוזב השני להכריז על בנה כיורש העצר של רוסיה. עם התקדמות הכוחות הרוסים שהתנגדו לשליטה פולנית במדינה למוסקבה, היא נמלטה לריאזן ולאסטרחן. לאחר בחירת מיכאל הראשון, צאר רוסיה לכהונה תושבי אסטרחן דרשו ממנה ומתומכיה לעזוב את העיר. באזור נהר אוראל היא נתפסה על ידי כוחות הצאר החדש וביולי 1614 הועברה למוסקבה.

בנה וראש תומכיה הוצאו להורג מיד, מועד פטירתה המדויק אינו ידוע.

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מרינה מנישק** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007308228205171
* GND: 122543939
* ISNI: 0000 0001 0897 1504
* LCCN: n83020922
* NKC: jx20060921008
* NTA: 157599906
* SELIBR: 368391
* SUDOC: 260763020
* VIAF: 860151778201818130009
* WorldCat: lccn-n83020922

 |
**אורסטיס-ספירידון קרנזיס** (ביוונית: **Ορέστης Καρνέζης**; נולד ב-11 ביולי 1985) הוא כדורגלן עבר יווני ששיחק בעמדת השוער. ייצג את נבחרת יוון במונדיאל 2014.

קריירת מועדונים
---------------

קרנזיס התחיל את הקריירה שלו במחלקת הנוער של OFI כרתים, בשנת 2007 הוא הצטרף לפנאתינאיקוס. עד עונת 2010/2011 הוא רשם מספר הופעות בודדות. בעונת 2011/2012 הוא קיבל את ההזדמנות בהרכב הראשון של המועדון ובסיום העונה זכה בתואר שוער השנה בליגת העל היוונית.

ב-22 ביולי 2013 חתם באודינזה תמורת 750 אלף אירו. העסקה גם כללה סעיף שלפיו אם השחקן יימכר, פנאתינייקוס תקבל עליו 2 מיליון אירו מהעסקה. עם החתימה באודינזה, הוא הושאל לגרנדה עד לסיום העונה. ב-8 בדצמבר 2013 הוא ערך את הופעת הבכורה שלו בגרנדה נגד אלקורקון במסגרת גביע המלך הספרדי. ב-4 בינואר 2014 הוא ערך את הופעת הבכורה שלו בליגה בהפסד 0–3 נגד אלמריה. ב-12 באפריל הוא הצטיין בניצחון המפתיע 0–1 של קבוצתו נגד ברצלונה שעזר לה להישאר בליגה.

בסיום העונה חזר לאודינזה, וב-31 באוגוסט 2014 הוא ערך את הופעת הבכורה שלו באודינזה בניצחון 0–2 נגד אמפולי. ב-31 באוגוסט 2017 הושאל לווטפורד. ב-5 ביולי 2018 חתם בנאפולי לעונה אחת.

ביולי 2020, קרנזיס חתם בליל מליגת העל הצרפתית, במדיה לא רשם דקות משחק ושיחק שלושה משחקים בקבוצת המילואים.

קריירה בינלאומית
----------------

הופעותיו הטובות של קרנזיס בפנאתינייקוס, הובילו את מאמן הנבחרת פרננדו סנטוש לזמן אותו לסגל נבחרת יוון. ב-29 בפברואר 2012 הוא ערך את הופעת הבכורה שלו בנבחרת במשחק ידידות נגד בלגיה שנגמר בתיקו 1-1. אף על פי שגילה יכולת טובה, קרנזיס לא זומן לסגל הנבחרת לקראת יורו 2012, אך נכלל בסגל הנבחרת לקראת מונדיאל 2014.

תארים
-----

פנאתינייקוס
* אליפות יוון: 2009/2010
* הגביע היווני: 2010

נאפולי
* הגביע האיטלקי: 2019/2020

ליל
* אליפות צרפת: 2020/2021
* הסופר קאפ הצרפתי: 2021

אישיים
* שוער השנה בליגה היוונית: 2011/2012

קישורים חיצוניים
----------------

ויקישיתוף מדיה וקבצים בנושא **אורסטיס קרנזיס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת יוון – מונדיאל 2014** |
| --- |
| 1 קרנזיס • 
2 מניאטיס • 
3 צבלאס • 
4 מנולאס • 
5 מוראס • 
6 ציוליס • 
7 סמראס • 
8 קונה • 
9 מיטרוגלו • 
10 קראגוניס • 
11 וינטרה • 
12 גליקוס •
13 קאפינו • 
14 סלפינגידיס •
15 טורוסידיס •
16 כריסטודולופולוס •
17 גקאס •
18 פטפאצידיס •
19 סוקראטיס •
20 הולבאס •
21 קאטסוראניס •
22 סמאריס •
23 טכטסידיס •
מאמן: סנטוש | יווןיוון |
**קוסטובר** (ביוונית: **Κοστόβαρος**; מת בשנת 27/28 לפנה"ס), היה מושל אדום ועזה בזמן מלכותו של הורדוס, מראשי תומכיו של הורדוס. בין השניים נוצר קרע בשנת 37 לפנה"ס כאשר הטיל הורדוס על קוסטובר לכבוש את ירושלים ולבער את תומכי מתיתיהו אנטיגונוס והחשמונאים. קוסטובר הוצא להורג בידי הורדוס בשנת 27/28 לפנה"ס.

חייו ופועלו
-----------

קוסטובר (עיוות לטיני של השם האדומי "**קוסגבר**"[דרוש מקור] בעל התחילית התאופורית קוס) היה יהודי ממוצא אדומי. מוצאו היה ממשפחת אצולה עשירה ובעלת השפעה באדום, ואבותיו היו כהנים אדומים לאל "קוזה" (הוא קוס) שאולצו להתגייר עם כיבושה של אדום על ידי החשמונאים בזמן שלטונו של יוחנן הורקנוס הראשון.

עם פלישתו של הורדוס לממלכת יהודה בשנת 37 לפנה"ס בעזרת הצבא הרומאי והצלחתו לכבוש את הממלכה מידיו של המלך החשמונאי האחרון, מתתיהו אנטיגונוס השני, קוסטובר היה מפקד בצבאו של הורדוס והשתתף בכיבוש ירושלים. לאחר מכן הוא הופקד על ביעור תומכי החשמונאים, וכאשר הצבא הכובש טבח בתושבי העיר המקורבים לחשמונאים, הגן קוסטובר על בני בבא, שלהם הייתה משפחתו מקורבת.

לאחר ביסוס שלטונו של הורדוס ביהודה, מינה הורדוס את קוסטובר למושל אדום ועזה (37 לפנה"ס), וכדי לחזק את קשריו אליו הוא חיתן אותו עם אחותו שלומית בשנת 34 לפנה"ס. אולם, למרות נישואיו לשלומית לא היה קוסטובר נאמן לגיסו הורדוס, וחיפש את תמיכתה של קלאופטרה השביעית מלכת מצרים – שהייתה מאהבתו של מרקוס אנטוניוס שליט המזרח מטעם רומא – בתוכניתו להפוך את אדום לממלכה ברשותו שתהיה כפופה למצרים. לפי יוסף בן מתתיהו, מניעיו היו, בנוסף לתאוות השלטון, רצון להפריד את האדומים מהיהודים ולחדש את ימיה של הדת האלילית העתיקה באדום שנכחדה עם כיבוש המחוז על ידי החשמונאים.

ניסיונה של קלאופטרה להוציא לפועל את תוכניתו של קוסטובר על ידי שכנועו של אנטוניוס לא צלח וקוסטובר עצמו חדל מחתירתו תחת שלטון הורדוס לאחר מותם של קלאופטרה ואנטוניוס במצרים בשנת 30 לפנה"ס. עם זאת, אתרע מזלו של קוסטובר כאשר יחסיו עם אשתו שלומית עלו על שרטון. היא התגרשה ממנו, חזרה לחצרו של אחיה הורדוס והתלוננה בפניו על כך שקוסטובר הוא חלק מקנוניה שמטרתה להסית את העם ולהמרידו כנגד שלטונו ושהוא נתן מקלט לאויביו. כתוצאה מכך, הוציא הורדוס להורג את קוסטובר בשנת 27/28 לפנה"ס.

הערות שוליים
------------

1. ↑  ההגייה ביוונית: קוֹס**טוֹ**בַּרוס, במלעיל דמלעיל.
2. 1 2  מיכאל גרינצוויג, "אישים ומושגים בתקופת הורדוס" בתוך מ. נאור (עורך), **המלך הורדוס ותקופתו: מקורות, סיכומים, פרשיות נבחרות וחומר עזר**, סדרת עידן 5, יד יצחק בן צבי, 1985, עמ' 202-200
3. 1 2  Joseph Thadée Milik, Nouvelles inscriptions nabatéennes, **Syria. Archéologie, Art et histoire** 35, 1958, עמ' 239 doi: 10.3406/syria.1958.5328
4. ↑  יוסף בן מתתיהו, **קדמוניות היהודים**, 15.7.9 (ראו במקור היווני (במהדורה זאת נכתב Κωζαι) ובתרגום)
5. ↑  John P. Peters, Hermann Thiersch, **Painted Tombs in the Necropolis of Marissa (Marêshah)**, Committee of the Palestine Exploration Fund, 1905, עמ' 44
6. 1 2  אריה כשר, אליעזר ויצטום, **הורדוס, מלך רודף ורדוף**, 2007, עמ' 129.
**האקלברי פין** (ביפנית: **ハックルベリィの冒険**) היא סדרת אנימה יפנית בת 26 פרקים שהופקה לטלוויזיה בשנת 1976 בהשראת הספר "הרפתקאותיו של האקלברי פין" מאת מארק טוויין. 

בישראל הסדרה שודרה בטלוויזיה החינוכית בין השנים 1993–1994.

תקציר העלילה
------------

עלילת הסדרה מתרחשת בשנות השלושים של המאה ה-19, בעיירה קטנה בדרום ארצות הברית לפני ביטול העבדות. העלילה מתחילה זמן קצר לאחר סיום המאורעות המתוארים בהרפתקאותיו של תום סויר.

אביו השתיין של האקלברי פין חוזר לעיירה, חוטף אותו וכולא אותו. האקלברי בורח וגורם לבריחתו להיראות כאילו נרצח על ידי כנופיית פושעים. הוא שט על רפסודה לאי הקרוב לעיירתו, שם הוא פוגש את ג'ים, עבד שחור שברח מגבירתו בסיועו של טום. בשל צירוף המקרים של רציחתו של האקלברי ובריחתו של ג'ים העיירה משתכנעת שג'ים רצח את האקלברי. ג'ים והאקלברי יוצאים למסע של בריחה וגילוי עצמי על גבי רפסודה לאורך נהר המיסיסיפי ובדרכם הם עוברים הרפתקאות רבות, ופוגשים באנשים שונים.

קישורים חיצוניים
----------------

* "האקלברי פין", במסד הנתונים הקולנועיים IMDb (באנגלית)
* "האקלברי פין", באתר Animenewsnetwork (באנגלית)
החדר המזרחי. ברקע, ציורו של ג'ורג' וושינגטון מעשה ידי גילברט סטיוארט.
הקומה הראשונה של הבית הלבן - החדר המזרחי מסומן בחום.
**החדר המזרחי** (באנגלית: **East Room**) הוא אחד החדרים העיקריים בבית הלבן, משכנו של נשיא ארצות הברית המצוי בוושינגטון שבארצות הברית.
החדר משמש בעיקר לקיום מסיבות עיתונאים ולארוחות רשמיות. ארונו של נשיא שנפטר או נרצח בזמן כהונתו מוצב בחדר זה כחלק מההלוויה הממלכתית שלו.

בחדר מוצב פסנתר שנרכש בתקופת מגוריו של הנשיא הארי טרומן בבית הלבן, וכן דיוקנאות של ג'ורג' ומרתה וושינגטון.

החדר מעוצב בסגנון המאה ה-18, לאחר ששופץ על ידי חברת האדריכלים מק'קים מיד ווייט בשנת 1902 בתקופת כהונתו של תאודור רוזוולט. במהלך שיפוץ זה הותקנה רצפת עץ האלון של החדר והנברשות של זכוכית בוהמית.

היסטוריה
--------

במהלך מלחמת האזרחים האמריקנית שימש החדר המזרחי כמפקדתו של צבא האיחוד. בשנת 1864 ערך הנשיא אברהם לינקולן ארוחה לכבוד מינויו של יוליסס גרנט כמפקד הצבא. לאחר הירצחו של לינקולן, שימש החדר לצורך הצגת ארונו בפני הציבור. החל מאירוע זה התקבל נוהג שארונו של נשיא שמת בזמן תפקידו יוצג בחדר זה - וארונותיהם של שבעה נשיאים הוצגו בפני הציבור, האחרון שבהם - של ג'ון קנדי בנובמבר 1963.

קישורים חיצוניים
----------------

ויקישיתוף מדיה וקבצים בנושא **החדר המזרחי** בוויקישיתוף
הנשיא ג'ו ביידן בהצהרה לאומה מהחדר המזרחי יחד עם צוות הביטחון הלאומי שלו בעניין נסיגת ארצות הברית מאפגניסטן, 2021. 
* החדר המזרחי בבית הלבן
* אתר מוזיאון הבית הלבן - תצלומים היסטוריים ושחזורים של החדר המזרחי

ארונו של ג'ון קנדי עטוף בדגל ביום הלווייתו.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: e0875bdd-0f69-45bb-b400-f498b7774364

 |
ויליאם רנקין
סגן-אלוף **ויליאם רנקין** (באנגלית: **William Rankin**;‏ 16 באוקטובר 1920 - 6 ביולי 2009) היה טייס אמריקאי, והאדם היחיד אי פעם ששרד נפילה לתוך ענן סערת-ברקים, קומולונימבוס. רנקין היה טייס בחיל הנחתים האמריקני ולחם במלחמת העולם השנייה וכן במלחמת קוריאה. במהלך טיסה מעל ענן קומולוניבוס, אירעה תקלה שחייבה אותו להיפלט לתוך הענן.

תיאור הפליטה
------------

ב-26 ביולי 1959 המריא רנקין במטוס ווט F-8 קרוסיידר ממנחת חיל הים האמריקאי ויימאות', מסצ'וסטס. הוא טיפס לגובה 13,716 מטרים, מעל פסגתו של ענן קומולוניבוס ושייט במהירות 0.8 מאך. לפתע שמע רנקין רעש חזק ממנוע המטוס, ולאחר מכן הבחין כי הוא דמם, וכי אזעקת הדליקה החלה לפעול. כשניסה למשוך בידית אספקת הכוח בחירום היא נשברה בידו, ורנקין החליט להיפלט מהמטוס. 
על אף העובדה שלא לבש חליפה לוויסות לחץ, נפלט רנקין לאטמוספירה החיצונית בקור מקפיא של 50 מעלות צלזיוס מתחת לאפס. כמעט מיידית נכווה רנקין בכל חלקי גופו, והלחץ הנמוך גרם לדימום מעיניו, אפו ואוזניו. למזלו, מסיכת החמצן שלו עבדה כשורה.

בעת נפילתו, נפגע רנקין על ידי כדורי ברד ונסחף מעלה בזרמי האוויר החזקים בענן, דבר שגרם לו להקיא. רנקין ראה סביבו ברקים רבים, אותם תיאר כלהבים כחולים בעובי של מספר מטרים, ואף חש את פגיעתו של אחד מהם שהצית את מצנחו, מה שגרם לו להאמין שמת. הגשם היה כה עז והלחות כה גבוהה שהוא נאלץ לעצור את נשימתו מחשש שיטבע.

לאחר כארבעים דקות נרגע מזג האוויר ורנקין צנח לתוך יער במדינת צפון קרוליינה. הוא אושפז בבית החולים בעיירה אהוסקי כשהוא סובל מחבלות, כוויות קור ותופעות נוספות שנגרמו בשל שהייתו הארוכה בסביבה בה לחץ האוויר אפסי.

רנקין חיבר ספר המתאר את קורותיו באותו היום, "האדם שרכב על הרעם".

לקריאה נוספת
------------

* **"עצור, הנה טייס סילון!"**. *ביטאון חיל האוויר, דצמבר 1959-ינואר 1960*. גיליון מס' 50, עמוד 117. קישור לכתבה באתר חיל האוויר.

הערות שוליים
------------

1. ↑  Rankin, William. The Man Who Rode the Thunder. Prentice Hall. pp. 220

|  |  |
| --- | --- |
| בקרת זהויות עריכת הנתון בוויקינתונים | 
* GND: 1194321879
* ISNI: 0000 0000 5635 9785
* LCCN: no92026013
* SNAC: w6q93zks
* SUDOC: 255672012
* VIAF: 516884
* WorldCat: lccn-no92026013

 |
**גונאר נילסן** (בדנית: **Gunnar Nielsen**; נולד ב-7 באוקטובר 1986) הוא כדורגלן פארואזי בעמדת השוער.

קריירת מועדונים
---------------

נילסן התחיל את הקריירה שלו בהבנר בולטפלאג ממנה עבר לבולדקלובן פראם. ב-2 ביולי 2007 חתם בבלקברן רוברס. ב-8 באוגוסט 2008 הושאל למאת'רוול מליגת העל הסקוטית.

בינואר 2009 חתם במנצ'סטר סיטי לשנתיים וחצי והושאל לרקסהאם. ב-28 במרץ 2009 נילסן ערך את הופעת הבכורה שלו בקבוצה בהפסד 1-0 להיסטון. ב-24 באפריל 2010 נילסן ערך את הופעת הבכורה שלו בסיטי כאשר נכנס כמחליף במקומו של שיי גיבן במהלך משחק הליגה נגד ארסנל, ובכך הפך לכדורגלן הפארואזי הראשון שרושם דקות משחק בפרמייר ליג. בקיץ של אותה שנה, האריך את חוזהו בסיטי עד שנת 2012

ב-23 ביולי 2010 נילסן הושאל לטרמניר רוברס עד לינואר 2011. ב-7 באוגוסט נילסן ערך את הופעת הבכורה שלו בנבחרת במשחק הליגה נגד אולדהאם אתלטיק. כחודש לאחר מכן נפצע במהלך משחק של נבחרתו איי פארו.

באפריל 2013 חתם בסילקבורג מליגת העל הדנית, אחרי 8 חודשים ללא קבוצה. ב-8 באפריל 2013 נילסן ערך את הופעת הבכורה שלו בקבוצה בניצחון 0-1 נגד אולבורג.

ב-3 ביולי 2013 נילסן חתם לשנתיים במאת'רוול, בה שיחק בשנת 2008. ב-8 במרץ 2015 שוחרר מהקבוצה.

ב-4 באפריל 2015 נילסן חתם לעונה בשטיארנן מליגת העל האיסלנדית. בסיום העונה נבחר לכדורגלן העונה של המועדון.

ב-28 באוקטובר 2015 נילסן חתם לשלוש עונות בהפנרפיירדיר.

קריירה בינלאומית
----------------

ב-22 במרץ 2009 נילסן ערך את הופעת הבכורה שלו בנבחרת איי פארו בניצחון 1-2 נגד איסלנד. ב-3 ביוני 2016 נילסן ענד לראשונה את סרט הקפטן בניצחון 0-2 נגד קוסובו.

תארים
-----

שטיארנן
* הסופר קאפ האיסלנדי: 2015

הפנרפיירדיר
* אליפות איסלנד: 2016

קישורים חיצוניים
----------------

ויקישיתוף מדיה וקבצים בנושא **גונאר נילסן** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"גונאר נילסן"**.
אין לבלבל עם אין לבלבל ערך זה עם הערך "גואנגג'ואו אוורגראנד".

**מועדון כדורגל גואנגג'ואו סיטי** (בסינית: **广州富力**; בסינית מסורתית: **廣州富力**; בפין-יין: *Guǎngzhōu Fùlì*) הוא מועדון כדורגל סיני המשחק בליגת העל הסינית מהעיר גואנגג'ואו. האצטדיון הביתי הוא אצטדיון יושיושאן בעל קיבולת ישיבה של 18,000 מקומות. הבעלים הנוכחים של המועדון היא חברת פיתוח הנדל"ן הסינית "R&F Properties"(אנ'), שקנתה את המועדון ב-25 ביוני 2011, ושינתה את שמו של המועדון ל"**גואנגג'ואו R&F**", קיצור של עושר (**R**ich) **ו**כח (**F**orce). החל מדצמבר 2020 שונה שם המועדון ל"מועדון הכדורגל **גואנגג'ואו סיטי**" ‏(**Guangzhou City F.C.**) בעקבות חוקי פדרציית הכדורגל של סין, האוסרת על שימוש מסחרי בשם המועדון.

היסטוריה
--------

המועדון הוקם במקור בשנת 1986, בעיר שן-יאנג בשם **שן-יאנג גינדה**. הקבוצה שיחקה באצטדיון ווליחה שבו 55,000 מושבים, עד שעברה לעיר צ'אנגשה בשנת 2007, שם שיחקה באצטדיון חלונג. כאשר חברת ציוד הספורט האמריקאית MAZAMBA השתלטה על המועדון ב-2010 הם העבירו את המועדון לעיר שנג'ן בפברואר 2011. עם זאת, הבעלות שלהם הייתה קצרה מאוד, וביוני 2011 חברת הנדל"ן הסינית "גואנגג'ואו R&F"(אנ') קנתה את המועדון והעבירה אותו לעיר גואנגג'ואו. העונה המוצלחת ביותר של המועדון הייתה עונת 2014, כשהקבוצה סיימה במקום השלישי בליגה והעפילה לליגת האלופות האסיאתית.

בעונת 2015 סיימה הקבוצה במקום הארבע-עשר בליגת העל הסינית.

בעונת 2016 סיימה הקבוצה במקום השישי בליגת העל הסינית, בעונת הבכורה של ערן זהבי במועדון, קפטן נבחרת ישראל, בה כבש גם שלושער.(אנ')

בעונת 2017 סיימה הקבוצה במקום החמישי בליגת העל הסינית כשחלוצה ערן זהבי, שחקן נבחרת ישראל, מסיים כמלך השערים,(אנ') גם היה לשחקן היחידי שכבש בליגה באותה עונה רביעייה במשחק אחד,(אנ') וזכה בפרס "שחקן השנה" ובפרס "נעל הזהב".(אנ')

בעונת 2018 סיימה הקבוצה במקום העשירי בליגת העל הסינית כשחלוצה ערן זהבי, שחקן נבחרת ישראל, מסיים כסגן שני למלך השערים,(אנ') ובה כבש גם שלושער.(אנ')

בעונת 2019 סיימה הקבוצה במקום השנים עשר בליגת העל הסינית כשחלוצה ערן זהבי, שחקן נבחרת ישראל, מסיים בפעם השנייה כמלך השערים,(אנ') כשחקן היחידי באותה עונה שכבש שלושער בשני משחקים שונים,(אנ') ואף זכה בפרס "נעל הזהב";(אנ') ובעונת הבכורה של דיא סבע, גם כן שחקן נבחרת ישראל, במועדון.

בשנת 2020 שני שחקני נבחרת ישראל, ערן זהבי ודיא סבע, עזבו את המועדון טרם סיום עונת 2020 בליגת העל הסינית, בה אף הספיק זהבי לקבל את תואר "שחקן המחזור השישי".(אנ')

קישורים חיצוניים
----------------

* אתר האינטרנט הרשמי של גואנגג'ואו סיטי (בסינית)

* פרופיל, באתר Transfermarkt

| הרפובליקה העממית של סיןהרפובליקה העממית של סין ליגת העל הסינית בכדורגל, עונת 2021 |
| --- |
| 

|  |
| --- |
| בייג'ינג גואואן • בייג'ינג רנה • גואנגג'ואו סיטי • ג'ג'יאנג פרופשיונל • גואנגג'ואו • דלייאן ייפאנג • ווהאן • חביי צ'יינה פורצ'ן  חנאן ג'יאנייה • טיינג'ין טיינהאי • צ'ונגצ'ינג ליפאן • צ'אנגצ'ון יאטאי • שאנגחאי פורט • שאנגחאי שנחווה • שאנדונג לוננג • שנג'ן |

 |
לינדסי בהופעה
**לינדסי אן ווי** (אנגלית: Lindsey Ann Way; נולדה בשם בלאטו ב-21 במאי 1976) הידועה בשם לין Z היא בסיסטית בלהקה האמריקאית Mindless Self Indulgence.

ביוגרפיה
--------

לינדסי נולדה בדונון, סקוטלנד. היא ממוצא צרפתי ואינדיאני. היא עברה לקונטיקט בגיל 5. היא עזבה את הבית בגיל 17 ועברה לברוקלין, ניו יורק, שם היא למדה במכון פראט אמנות ואילוסטרציה. לינדסי עבדה אז כאמנית חלון ראווה ושימשה כ"עוזרת ציור" לרון אינגליש בניו יורק. יצירות האמנות שלה כבר מאז הוצגו בתוכניתו של CBGB ה-32 שנה לאמנות, תחת הכותרת 'האנג' ו'דראו': תערוכה קבוצתית בנסיעות. לינדסי ניגנה בלהקה ששימשה חימום ללהקה דולי פרטון. בשנת 2002 היא הצטרפה ל-Mindless Self Indulgence. לינדסי נבחנה להחליף את הבסיסטית של הלהקה, ונסה, וצלחה את המבחן. יחד עם האמן ג'ורדן היילי, לינדסי תרמה רבות ליצירות האמנות בתקליטור You'll Rebel To Anything.

ב-13 בנובמבר 2010, היא הציגה את יצירות האמנות שלה תחת הכותרת "שקט" בגלריה למדע הכהה עם תערוכה משותפת בשם "חייך גם אם זה כואב". ב-11 בדצמבר 2010, הושק אתר המציע גלריה של יצירות האמנות שלה. כמו כן, היא גם תרמה לתערוכת סאות' פארק- 15 שנה באמנות האופרה בגלריה בניו יורק.

הנוכחות של לינדסי על הבמה היא פעילה מאוד: היא נעה ללא הרף. היא נוהגת לעקל את הגב האחורי שלה במהלך ההופעות. בשנת 2002 אושפזה לינדסי בבית חולים עם ריאות שקרסו, אך זה לא מנע ממנה את האנרגיות בהופעות. לינדסי לובשת לעיתים קרובות להופעות מדים של תלמידת בית ספר פרטי, יחד עם הסגנון האישי שלה.

חיים אישיים
-----------

ב-3 ספטמבר 2007, התחתנה לינדסי עם ג'רארד ויי, הסולן של מיי כמיקל רומאנס, ולהם נולדה ילדה בשם בנדיט לי ווי.

קישורים חיצוניים
----------------

* Lyn z, ברשת החברתית אקס (טוויטר)
* Lyn z, במסד הנתונים הקולנועיים IMDb (באנגלית)
* Lyn z, באתר MusicBrainz (באנגלית)
* Lyn z, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 51d5661f-e04a-47c3-ad9b-138e5582ffa0

 |
**גונסאלו רובן ברחסיו** (בספרדית: **Gonzalo Rubén Bergessio)**; נולד ב-20 ביולי 1984 בקורדובה, ארגנטינה. הוא כדורגלן ארגנטינאי המשחק ב 2023 בקבוצת טריסטאן סוארס בפרובינציה של בואנוס איירס.

קריירה
------

ברחסיו החל לשחק בקבוצת פלטנסה (Platense) ושיחק את משחקו הראשון ב-2001. בארבע שנותיו בקבוצה כבש ברחסיו 27 שערים ב-89 משחקים וסומן כחלוץ עולה בכדורגל הארגנטינאי. הוא שיחק שנה באינסטיטוטו דה קורדובה (Instituto de Cordoba) בטרם הצטרף ב-2006 לראסינג קלוב.
במדי ראסינג קלוב הפך לאחד החלוצים המסוכנים בליגה ומחביבי הקהל. ברחסיו הניחן במהירות, כבש עבור הקבוצה 12 שערים. יכולתו הטובה הביאה את בנפיקה הפורטוגזית לרכוש את כרטיסו תמורת 2.5 מיליון אירו אך ברחסיו לא הצליח להשתלב בקבוצה ושותף רק בשבעה משחקים. במהלך העונה החליטה הקבוצה לשחררו וברחסיו חתם מועדון בסן לורנסו בבואנוס איירס.

בינואר 2008 הצטרף ברחסיו בסן לורנסו. הוא היה כוכב המשחק בו הדיחה קבוצתו את ריבר פלייט מגביע הליברטדורס וכבש 19 שערים בליגה.

ב-24 באוגוסט 2009, ברחסיו עבר לקבוצה הצרפתית סנט אטיין בסכום לא ידוע וחתם חוזה לארבע שנים. הוא הבקיע את שערו הראשון בקבוצה בהופעתו השנייה שלו בשוויון 1-1 ביתי עם אוקסר.

בתחילת שנת 2011 הושאל ברחסיו לקטניה, ובאוגוסט אותה שנה חתם בקבוצה. בקיץ 2014 חתם בסמפדוריה. ב-3 ביוני 2015 שוחרר מהמועדון.

בשנת 2015 שיחק בקבוצת אטלס ממקסיקו וב- 2016 חזר לשחק בארגנטינה, שוב, בקבוצת סן לורנסו. 

בשנת 2018 החל לשחק בקבוצת נסיונל, אחד המועדונים החשובים באורוגוואי. 

במדי נסיונל כבש 91 שערים ב- 174 משחקים (במסגרות שונות) ממוצע השערים הגבוה בהיסטוריה שלו כשחקן מקצועי. 

בשנת 2022, בגיל 38 חזר לקבוצת נעוריו, פלטנסה, אך פציעה מנע ממנו לשחק לאחר תקופה קצרה. 

בשנת 2023 משחק ברחסיו בקבוצת סוארס מהליגה השנייה בבואנוס איירס. 

### נבחרת

ברחסיו ערך את הופעת הבכורה שלו במדי הנבחרת הארגנטינאית ב-15 באוקטובר 2008 כשעלה כמחליף בהפסד לצ'ילה במסגרת מוקדמות מונדיאל 2010. הוא כבש את שערו הראשון בנבחרת ב-20 במאי 2009, שניים בניצחון על נבחרת פנמה.

קישורים חיצוניים
----------------

ויקישיתוף מדיה וקבצים בנושא **גונסאלו ברחסיו** בוויקישיתוף
* גונסאלו ברחסיו, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* סטטיסטיקת השחקן
**אורי סטיין אוסקרסון** (באיסלנדית: **Orri Steinn Óskarsson**; נולד ב-29 באוגוסט 2004 באיסלנד) הוא כדורגלן איסלנדי המשחק בעמדת החלוץ בקבוצת פ.צ. קופנהגן מליגת העל הדנית.

קריירת מועדונים
---------------

אוסקרסון גדל במחלקת הנוער של גרוטה. הוא ערך 15 הופעות בקבוצה הבוגרת של המועדון במסגרת ליגת המשנה האיסלנדית, בהן הבקיע ארבעה שערים.

ב-3 בספטמבר 2020 חתם אוסקרסון בפ.צ. קופנהגן מליגת העל הדנית, והחל לשחק במחלקת הנוער של המועדון. ב-22 במאי 2022 ערך אוסקרסון את הופעת הבכורה שלו בקבוצה הבוגרת של המועדון, בניצחון 3-0 על אולבורג בולדספילקלוב במסגרת ליגת העל הדנית לעונת 2021/2022. זו הייתה הופעתו היחידה בעונה זו, בה זכתה פ.צ. קופנהגן באליפות דנמרק.

ב-25 באוקטובר 2022 ערך אוסקרסון את הופעת הבכורה שלו בליגת האלופות, בהפסד 3-0 לסביליה במסגרת שלב הבתים לעונת 2022/2023.

תארים
-----

פ.צ. קופנהגן
* אליפות דנמרק (1): 2021/2022

קישורים חיצוניים
----------------

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Talent department sign Icelandic talent באתר הרשמי של פ.צ. קופנהגן, 5 בנובמבר 2019 (באיסלנדית)
אָלוּן מהרי הריף
הַ**בַּנְדִּיר**, הַ**בֵּנְדׇאיֵיר** אוֹ הָ**אַלּוּן** (באמזירית: ⴰⵍⵍⵓⵏ **אַלּוּן**) הוא כלי הקשה נפוץ בצפון אפריקה (בעיקר בתוניסיה, אלג'יריה ומרוקו), ובמיוחד במוזיקה האמזירית. מדובר בתוף מסגרת השייך לקבוצת הממברנופונים.

דוברי ערבית קוראים לתוף **בֵּנְדִיר**. בשפת הטמאזירט משתמשים במספר כינויים בהתאם לאזור: התוף נקרא **אַלּוּן**, **תָּגֵנְזָהּ** באזור האטלס גבוה, או **אַדְּג'וּן** באזור הרי הריף. באזור קביליה שבצפון אלג'יריה, התוף מכונה **אַמֵנְדַאיֵיר** ו**אַבֵּנְדַאיֵיר**. המונחים האלה הם ככל הנראה המקור לשם **בנדיר** המקובל כיום בערבית, עברית ובמרבית השפות הלטיניות. 

הבנדיר הוא בעל דמיון מסוים לתוף הדף האסייתי? אך אין לבלבל בינו ובין הדף או הטאר.

קישורים חיצוניים
----------------

ויקישיתוף מדיה וקבצים בנושא **בנדיר** בוויקישיתוף

הערות שוליים
------------

1. ↑  Abdellah Kassi, Ahmed Aït Ider, Abdellah Azentou, Lahcen Tazi, Mohamed Ouadich; *Mon premier dictionnaire français-amazighe-arabe*, Librairie Al Maarif, Casablanca, Maroc, 2010, מסת"ב 978 9954 20 233 3 p. 181 (à "tambourin"), réédition 2010 מסת"ב 2844700829

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: e9bb7775-e8a7-4daa-8c0f-6ef364f105ee
* TDVİA: bendir

 |
**שיחות פליטים** (בגרמנית: **Flüchlingsgespräche**) הוא מחזה מאת ברטולט ברכט. המחזה ראה אור עם הוצאתו לאור של עיזבונו הספרותי של ברכט, בשנת 1961, בהוצאת Suhrkamp הגרמנית.

הרקע למחזה
----------

ברטולט ברכט עזב את גרמניה למחרת 27 בפברואר 1933, היום שבו העלו הנאצים את בניין הרייכסטאג בברלין באש. כשלושה חודשים מאוחר יותר ב-10 במאי 1933, כשהיה בדרכים, שמע על שריפת ספריו בכיכר האופרה הברלינאית. מסע-הנדודים שלו, כפליט, בדרך הסובבת עולם, עבר מברלין דרך פראג, וינה, ציריך, פריז לדנמרק (סוונדבורג) ולפינלנד. כאן ישב במשך כשנה, באחוזת המשוררת הפינית הלה וואוליוקי. כאן, בשנים 1941-1940 כתב את "שיחות של פליטים". במאי 1941, כאשר הנוכחות הגרמנית בפינלנד הלכה וגברה, עלה ברכט על הרכבת הטרנס-סיבירית, ודרך מוסקבה הגיע לוולדיווסטוק. מכאן באוניה לאמריקה. התגורר בסנטה מוניקה הסמוכה להוליווד. גם כאן נרדף, הפעם על ידי סוכניו של מקארתי רדופי הפחד מן הקומוניסטים. באוגוסט 1948 חזר לברלין (לגרמניה המזרחית). שנים אלה של פליט נרדף הם הרקע למחזה.

תוכן המחזה
----------

המחזה "שיחות של פליטים" הוא דיאלוג בין שני גברים הנפגשים באקראי בתחנת הרכבת של הלסינגפורס (שמה הקודם של הלסינקי בירת פינלנד) בימי מלחמת העולם השנייה. המפגש הזה חוזר על עצמו לאורך שבע עשרה תמונות, תמונה למפגש. גיבורי השיחות הם האדונים מר ציפל, פיזיקאי במקצועו, ובעל גוף, ומר קאלה, איש גוץ, ככל הנראה פועל במפעל.

השיחות מבטאות באופן ישיר את קשיי הקיום של שני האנשים האלה, ושל אחרים עליהם הם מדברים, הנרדפים בחפשם חוף מבטחים לעגון בו עד יעבור זעם. השיחות שלהם לא מתקיימות מתוך שלוות נפש, כיוון שהם מסתכלים סביבם בחשדנות. בתחנות רכבת, כידוע, עברו באותם זמנים על-פי רוב חיילים, ציוד מלחמתי, סוכני גסטפו וגם אנשים לגורלם המר. 

השיחה הראשונה ביניהם מבהירה היטב את מעמדם הרעוע. מר קאלה קובע מיד עם תחילת המחזה כי "הדרכון הוא האיבר היקר ביותר לאדם. הוא גם לא נוצר בדרך פשוטה כל-כך כמו האדם. אדם יכול להיווצר בכל מקום באופן הפזיז ביותר וללא סיבה הגיונית – אבל דרכון לעולם לא. לכן גם מכירים בו כשהוא טוב – ואילו האדם יכול להיות טוב מאין כמוהו, ובכל זאת לא יכירו בו". 

השניים משוחחים על נושאים רבים שעומדים על סדר יומם, ורובם נוגעים למלחמה ולרצון העז לשרוד אותה. הם בוודאי שביקורתיים ביותר נגד הגרמנים ומעשי הזוועה שלהם, ונגד מי שעומד בראשם, אותו הם מכנים נואיכקוראיםלו. הם ביקורתיים לא פחות כלפי המדינות והעמים הסובבות אותם, ובהם שווייצריה ואהבת החופש ששוררת בה (אם אתה תייר בה, אך לא כשאתה פליט), שוודיה ואהבת הזולת השוררת בה, דנמרק וההומור המוזר של אזרחיה, צרפת ואהבת הפטריוטיזם, לפלנד, וכן על הקומוניזם, על גזע האדונים על השלטון בעולם, ומושגים נוספים.

לקריאה נוספת
------------

* ברטולט ברכט, **שיחות של פליטים**, מגרמנית: רוני רייך, תל אביב: הוצאת שוקן, 1996.
**רושל פאולה ולנסקי** (באנגלית: **Rochelle Paula Walensky**; שם לידה: **ברסוף**, Bersoff; נולדה ב-5 באפריל 1969) היא רופאה-מדענית (אנ') אמריקאית, ששימשה בתפקיד מנהלת המרכזים לבקרת מחלות ומניעתן בארצות הברית (CDC) בין השנים 2021–2023. קודם לכן שימשה ולנסקי ראש המחלקה למחלות זיהומיות בבית החולים הכללי של מסצ'וסטס ופרופסור בבית הספר לרפואה של אוניברסיטת הרווארד. תחום התמחותה העיקרי הוא נגיף ה-HIV/איידס.

ביוגרפיה
--------

ולנסקי, בת לקרול ואדוארד ברסוף, משפחה יהודית מפיבודי שבמסצ'וסטס (אנ'), גדלה בפוטומק שבמרילנד. למדה לתואר ראשון בביוכימיה וביולוגיה מולקולרית באוניברסיטת וושינגטון בסנט לואיס, וב-1995 השלימה את לימודי הדוקטורט שלה בבית הספר לרפואה של אוניברסיטת ג'ונס הופקינס. במשך שלוש השנים הבאות התמחתה ברפואה פנימית בבית החולים ג'ונס הופקינס ומאז 2001 עבדה בבית הספר לרפואה באוניברסיטת הרווארד, תחילה כמדריכה ובהמשך כפרופסור לרפואה (2012–2020). בין השנים 2017–2020, ניהלה ולנסקי את החטיבה למחלות זיהומיות בבית החולים הכללי של מסצ'וסטס והובילה יוזמות של מדיניות בריאות הציבור, בדגש על אסטרטגיות לחיסון האוכלוסייה והגעה לאוכלוסיות מוחלשות.

ולנסקי נבחרה לנהל את ה-CDC, המרכזים לבקרת מחלות ומניעתן, בידי הנשיא הנבחר ג'ו ביידן, בדצמבר 2020, תקופת המעבר לקראת מינויו כנשיא. התפקיד אינו דורש את אישור הסנאט וכהונתה של ולנסקי החלה ב-20 בינואר 2021. בתפקידה ניהלה ולנסקי את מדיניות ה-CDC ביחס לנגיף הקורונה וזכתה על תפקודה לשבחים ולביקורת.

ב-5 במאי 2023 הודיעה על התפטרותה מניהול ה-CDC, החל מ-30 ביוני באותה שנה.

היא נשואה ללורן ד. ולנסקי (אנ') אף הוא רופא-מדען יהודי, ולהם שלושה בנים. הם חברים בקהילה הרפורמית טמפל עמנו-אל בניוטון, מסצ'וסטס (אנ').

קישורים חיצוניים
----------------

ויקישיתוף מדיה וקבצים בנושא **רושל ולנסקי** בוויקישיתוף
* פרסומים וסטטיסטיקת ציטוטים של מחקריה של רושל ולנסקי באתר אינדקס הציטוטים (אנ') 'Scopus' (אנ')
* רושל ולנסקי, ברשת החברתית אקס (טוויטר)

* רושל ולנסקי, ברשת החברתית LinkedIn

* רושל ולנסקי, באתר גוגל סקולר

* רושל ולנסקי, באתר Semantic Scholar

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 5227 8840
* ORCID: 0000-0002-8795-379X
* S2AuthorId: 3585139
* Trove: 1543394

 |
**יאן סוקונאוטיו** (בפינית: **Janne Suokonautio**; נולד ב-20 במאי 1968) הוא כדורגלן עבר פיני ששיחק בעמדת הקשר.

קריירה
------

סוקונאוטיו התחיל את הקריירה שלו המחלקת הנוער של הונקה ובגיל 17 הצטרף לקבוצה הבוגרת. בעונת 1987 חתם בה.י.ק. הלסינקי עמה זכה באליפות כבר בעונתו הראשונה. עונה לאחר מכן הושאל למועדון PTT פורי בה שיחק בחצי עונה שלאחריה חזר להלסינקי. בהמשך הושאל לקומו, אאנדרכט אאלסט והאקה.

בעונת 1996 חתם בפינפה ובמהלך העונה הושאל להבידורה מליגת העל הדנית בה שיחק עד ינואר 1997.

בקיץ 1997 הצטרף למכבי עירוני אשדוד מהליגה הראשונה בישראל. ב-2 באוגוסט 1997 ערך את הופעת הבכורה שלו בקבוצה בתיקו 1-1 נגד בית"ר ירושלים.

בהמשך הקריירה שיחק גם במועדון PK-35, אטלאנטיס,VJS ואנטה וAC ואנטה.

לזכותו של סוקונאוטיו 4 הופעות בנבחרת פינלנד כולם היו במשחקי ידידות.

תארים
-----

ה.י.ק. הלסינקי
* ליגת העל הפינית: 1987, 1988, 1990, 1992
* הגביע הפיני: 1993

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"יאן סוקונאוטיו"**.
**מייק טניסן** (בהולנדית: **Mike Teunissen**; נולד ב-25 באוגוסט 1992) הוא רוכב אופני כביש הולנדי בקבוצת אינטרמארשה-סירקוס-וונטי.

ביוגרפיה
--------

טיוניסן נולד ב-25 באוגוסט 1992 ביסילטיין.

טיוניסן תחילה היה רוכב סייקלו–קרוס, והיה אלוף העולם עד גיל 23 ב-2013 וזכה במדליית כסף באותו המקצה ב-2011.

### לוטו אנ.אל יומבו (2015–2016)

טיוניסן הפך למקצוען בשנת 2015, עם הצטרפותו לקבוצת לוטו אנ.אל יומבו. באותה שנה הוא ערך את הופעת הבכורה שלו בגרנד טור, כאשר נבחר לוואלטה אספנייה.

ב-2016, סיים תשיעי בדווארס דור פלנדרן.

### סאנווב (2017–2018)

טיוניסן עבר לסאנווב הגרמנית בשנת 2017. באותה שנה ערך את הופעת הבכורה שלו בטור דה פראנס והיה פועל של מייקל מת'יוס, ועזר לו לנצח את קטגוריית הנקודות ושני קטעים במרוץ. טיוניסן סיים תשיעי בפריז–טור בהמשך 2017.

ב-2018, טיוניסן סיים שני בדווארס דור פלנדרן, 2 שניות אחרי איב למפרט המנצח. הוא סיים במקום ה-11 במונומנט פריז - רובה וחמישי באליפות הולנד. הוא השתתף שוב בוואלטה אספנייה.

### יומבו–ויסמה (2019–2022)

טיוניסן חזר ליומבו–ויסמה ב-2019. הוא שיפר את המיקום שלו בפריז - רובה, כאשר הגיע במקום השביעי במרוץ. לאחר פריז - רובה השתתף טיוניסן במרוץ ארבעת הימים של דנקרק וניצח את שני הקטעים האחרונים במרוץ, בעקבות כך ניצח את המרוץ כולו ואת קטגוריית הנקודות בו. טיוניסן גם ניצח את טור ZLM ולאחר מכן נבחר בפעם השנייה לטור דה פראנס, בקטע הראשון, הוא היה אמור לשמש כ"ליד אאוט" של דילן חרונבייחן, אבל האחרון התרסק בקילומטרים האחרונים. מה שגרם לטיוניסן להפוך להיות הספרינטר המוביל בקטע של יומבו–ויסמה, בספרינט הסיום גבר טיוניסן על פטר סאגאן וקיילב יואן וניצח את הקטע, בעקבות כך לבש את החולצה הצהובה בקטע למחרת, שהיה נגד השעון הקבוצתי. גם בקטע הזה יומבו–ויסמה ניצחו, וטיוניסן שמר על ההובלה שלו. אך בקטע השלישי התפרק וסיים במקום ה-80, 4:54 אחרי מנצח הקטע ז'וליאן אלאפיליפ. בהמשך הטור סייע לחרונבייחן לנצח את הקטע השביעי. בהמשך העונה, הספיק טיוניסן לסיים שישי בבינקבנק טור וחמישי בקלאסיקת יורו - אייס.

קישורים חיצוניים
----------------

ויקישיתוף מדיה וקבצים בנושא **מייק טניסן** בוויקישיתוף
* 

* אתר האינטרנט הרשמי של מייק טניסן
* מייק טניסן, ברשת החברתית אקס (טוויטר)

* מייק טניסן, באתר Cycling Archives

הערות שוליים
------------

1. ↑  Tour de France 2019 | Stage 3, procyclingstats.com
שמפו לתינוקות של החברות Cetaphil ו-Aveeno
בקבוק ריק של שמפו לתינוקות
פרסומת היסטורית לשמפו לתינוקות
**שמפו לתינוקות** הוא מוצר טיפוח לשיער, המשמש להסרת שמנים, לכלוך, חלקיקי עור, קשקשים, מזהמים סביבתיים וחלקיקים מזהמים אחרים המצטברים בהדרגה בשיער, בנוסחה מיוחדת לשימוש על תינוקות וילדים צעירים באמצעות שימוש בכימיקלים שלכאורה פחות מגרים את העיניים מאלה שנמצאים בדרך כלל בשמפו רגיל.

מטרה
----

עור הקרקפת של תינוקות מאופיין בייצור מאופק של בלוטות החלב, עקב רמות הורמונליות. בלוטת החלב מפרישה חלב, אסטר שעווה, השומר על סבום החומצה של הקרקפת ומספק ציפוי השומר על עור גמיש ולח. החלב מיוצר בלי קשר לצורך בו, בין כל 2–3 ימים למבוגר ממוצע. אצל בעלי עור עדין כמו ילדים הטווח ארוך יותר. המעטפת גם מעניקה ציפוי מגן לקווצות שיער. עבור תינוקות, ייצור בלוטות החלב אינו בשיאו, ולכן בדרך כלל אין צורך בשטיפה יומית.

מרכיבים נפוצים
--------------

רוב התכשירים מכילים sodium trideceth sulfate, שהומצא כדי לפעול כחומר ניקוי בעל גירוי נמוך.

### טענות פונקציונליות

שמפו לתינוקות וילדים צעירים מפותח כך שהוא פחות מגרה ובדרך כלל פחות נוטה לייצר תחושת צריבה אם הוא נכנס לעיניים. לדוגמה, ג'ונסון אנד ג'ונסון מפרסמים את השמפו לתינוק שלהם תחת ההבטחה של "אין עוד דמעות". זה מושג על ידי אחת או יותר מהפעולות הבאות:

* דילול, במקרה שהמוצר נוזל מהחלק העליון של הראש נוסף בא במגע עם העיניים עם דילול מינימלי.
* התאמת ה-pH לבערך 7, שעשוי להיות pH גבוה יותר מזה של תכשירים המותאמים לנזקי העור או השיער, ונמוך מזה של שמפו העשוי מסבון.
* שימוש בחומרים פעילי שטח אשר לבד או בשילוב, מגרים פחות מאלה המשמשים בתכשירים אחרים.
* שימוש בחומרי שטח לא-יוניים בצורת גליקוליפידים סינתטיים פוליאתוקסילטים ו/או מונוגליצרידים סינתטיים פוליאתוקסילטים, המונעים את גירוי העין שנגרמים מחומרים פעילי שטח אחרים מבלי לייצר את האפקט המרדים של אלקיל פוליאתוקסילטים או אלקילפנול פוליאתוקסילטים.

ראו גם
------

* שמפו
* שיער
* חפיפת שיער
* ג'ונסון אנד ג'ונסון

הערות שוליים
------------

1. ↑  "sodium 2-[2-[2-(tridecyloxy)ethoxy]ethoxy]ethyl sulphate". Copyright 2010 © ChemicalBook. נבדק ב-15 במרץ 2014. `{{cite web}}`:  (עזרה)
2. ↑  "Sodium Trideceth Sulfate in Baby Shampoo Guide". © 2014 GoodGuide, Inc. אורכב מ-המקור ב-15 במרץ 2014. נבדק ב-15 במרץ 2014. `{{cite web}}`:  (עזרה)
**אלסנדרו בונג'ורנו** (באיטלקית: **Alessandro Buongiorno**; נולד ב-6 ביוני 1999 בטורינו שבאיטליה) הוא כדורגלן איטלקי המשחק בעמדת הבלם בקבוצת טורינו מהסרייה א' ובנבחרת איטליה.

קריירת מועדונים
---------------

בונג'ורנו גדל במחלקת הנוער של טורינו. ב-4 באפריל 2018 ערך את הופעת הבכורה שלו בקבוצה הבוגרת של המועדון, בניצחון 4-1 על קרוטונה במסגרת המחזור ה-27 בסרייה א' לעונת 2017/2018. בעונת 2018/2019 הושאל בונג'ורנו לקארפי מהסרייה ב', במדיה ערך 18 הופעות ליגה. ב-11 בינואר 2020 הושאל למשך חצי עונה לטרפאני קלצ'ו מהסרייה ב', במדיה ערך 13 הופעות ליגה.

בתום עונת 2019/2020 חזר בונג'ורנו לטורינו.

קריירה בינלאומית
----------------

ב-17 במרץ 2023 זומן בונג'ורנו לראשונה לסגל נבחרת איטליה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  UFFICIALE: Trapani, dal Torino arriva in prestito il difensore Buongiorno באתר Tutto Mercato Web, ‏ 12 בינואר 2020 (באיטלקית)
2. ↑  Nazionale, Mancini chiama l'argentino Retegui. Prima anche Falcone e Buongiorno באתר La Repubblica, ‏ 17 במרץ 2023 (באיטלקית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלסנדרו בונג'ורנו"**.
**אקינקונמי איובמי אמו** (באנגלית: **Akinkunmi Ayobami Amoo**; נולד ב-7 ביוני 2002 באיבדאן שבניגריה) הוא כדורגלן ניגרי המשחק בעמדת קשר הכנף בקבוצת פ.צ. קופנהגן מליגת העל הדנית.

קריירת מועדונים
---------------

### המארבי

אמו נולד באיבדאן שבניגריה, והחל לשחק באקדמיית ברייטוויל, לפני שעבר ללאגוס והחל לשחק במחלקת הנוער של סידוס FC.

ב-8 ביוני 2020, לאחר יום הולדתו ה-18, חתם אמו על חוזה לארבע עונות בהמארבי מליגת העל השוודית. ב-13 בספטמבר הוא ערך את הופעת הבכורה שלו במועדון, כשנכנס כמחליף בדקה ה-65 בניצחון בתיקו 2-2 נגד הלסינגבורג במסגרת המחזור ה-20 בליגה לעונת 2020. ב-12 בנובמבר הוא הבקיע את שערי הבכורה שלו במועדון, צמד שערים בניצחון 0–5 על גוטה במסגרת הסיבוב השני של הגביע השוודי לעונת 2020/2021. בסך הכל ערך אמו שש הופעות ליגה בעונת 2020, וזכה עם המארבי בגביע השוודי לעונת 2020/2021, כשהוא עורך שבע הופעות ומבקיע ארבעה שערים.

ב-17 באפריל 2021 הבקיע אמו את שער הבכורה שלו בליגת העל השוודית, בניצחון 0–2 על מיאלבי במסגרת המחזור השני לעונת 2021. בעונה זו, בעקבות עזיבה של אלכסנדר קצ'אניקליץ' אמו התברג בהרכב הפותח של המועדון.

בסך הכל ערך 35 הופעות ליגה במועדון, בהן הבקיע תשעה שערים.

### פ.צ. קופנהגן

ב-31 בינואר 2022 חתם אמו על חוזה לחמש עונות בפ.צ. קופנהגן מליגת העל הדנית.

ב-13 בספטמבר 2023 חתם באומוניה ניקוסיה מליגת העל הקפריסאית.

קרייריה בינלאומית
-----------------

אקינקונמי אמו זומן לנבחרת ניגריה הצעירה. במסגרת זו הוא השתתף באליפות אפריקה והאליפות העולם עד גיל 19.

תארים
-----

המארבי
* הגביע השוודי (1): 2020/2021

קישורים חיצוניים
----------------

ויקישיתוף מדיה וקבצים בנושא **אקינקונמי אמו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  FIFA agent hails Brightville boss’ youth development programme באתר הגרדיאן, 27 במרץ 2020 (באנגלית)
2. ↑  Akinkunmi Amoo: Nigeria’s 'Little Messi' setting Swedish football alight באתר Goal, ‏ 9 בנובמבר 2020 (באנגלית)
3. ↑  Amoo klar för Hammarby באתר הרשמי של המארבי, 8 ביוני 2020 (באנגלית)
4. ↑  AMOO KLAR FOR KØBENHAVN באתר הרשמי של פ.צ. קופנהגן, 31 בינואר 2022 (בדנית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אקינקונמי אמו"**.
**מדיסטרפלסה** (בדנית ובנורווגית: **Medisterpølse** או **Medisterkorv** או פשוט **Medister**) הוא מאכל מיוחד סקנדינבי המורכב מנקניקייה עבה ומתובלת העשויה מבשר חזיר טחון ושומן חזיר, ממולאים לתוך מעטפת.

מאפיינים
--------

זוהי נקניקיה מעט מתוקה והבשר הטחון לדק מתובל בבצל קצוץ, פלפל אנגלי, ציפורן, מלח ופלפל שחור.   זוהי נקניקיית ארוחת ערב מסורתית במטבח הדני והנורווגי, דומה במקצת לנקניקיית קאמברלנד הבריטית.

מקור השם
--------

המילה medister נגזרת משילוב של med ו-ister, בהתאמה, כלומר 'בשר' ו'סואט' שהוא שומן רווי המשמש במתכונים מסורתיים רבים. הוא שימש לראשונה בדפוס בספר משק בית שוודי מתחילת המאה ה-16. מתכון הנקניקיות השתנה מאז כיוון שמלית הבשר הייתה קצוצה ידנית בסכין, ואילו היום קוצצים אותה דק מאוד במכונה, מה שמקנה לנקניקיה מרקם שונה. הוא עשוי בחתיכה אחת ארוכה מאוד ואז נחתך לאחר הבישול, לפני ההגשה. בניגוד להרבה סוגי נקניקים אחרים, מדיסטר נשמר טרי (כלומר לא מבושל מראש תעשייתית) ורק מבושל או מטוגן במהלך ההכנה הסופית. מסיבה זו יש לשמור *את* המדיסטר קריר (או מוקפא) עד להכנה.

ראו גם
------

* Klobasa
* רשימה של מנות חזיר
* רשימת נקניקיות

הערות שוליים
------------

1. ↑  "Danish Christmas Recipe: Medisterpølse". Museum of Danish America. נבדק ב-1 בספטמבר 2017. `{{cite web}}`:  (עזרה)
2. ↑  "Medisterkorv". spisa.nu. נבדק ב-1 בספטמבר 2017. `{{cite web}}`:  (עזרה)
3. ↑  "Medister". Den Store Danske. נבדק ב-1 בספטמבר 2017. `{{cite web}}`:  (עזרה)
**אלוהים: ההשערה הכושלת** (באנגלית: ***God: The Failed Hypothesis***) הוא ספר עיון משנת 2007 מאת המדען ויקטור ג'יי סטנגר הטוען כי אין הוכחות לקיומה של אלוהות וכי קיומו של אלוהים, למרות שאינו בלתי אפשרי, אינו סביר.

תקציר
-----

סטנגר כותב שכאשר סטיבן ג'יי גולד אמר שהדת נמצאת מחוץ להישג ידו של המדע,  הוא צמצם את הדת לפילוסופיה מוסרית. לעומת זאת, סטנגר מאמין שדת מרבה להעלות טענות באשר ליכולת המדע לחקור. ברוח זו, הוא אומר שהמדע מתרגל נטורליזם, למרות שאינו שולל את העל-טבעי (נטורליזם מטאפיזי או פיזיקליזם), כלומר מגביל את עצמו לבדיקת מה שניתן לבדוק בפועל - אירועים בעולם הטבעי (בין אם גורמיהם הם טבעיים או על-טבעיים).

סטנגר מאמין שיש די והותר הוכחות להיעדר האל היהודי-נוצרי. הוא מוסיף כי טיעונים רבים לאלוהים שהיו פעם משכנעים הם כעת חלשים או לא רלוונטיים לאור ההבנה המדעית המודרנית. סטנגר לא חושב שיש להיות דוגמטיים לגבי חוסר האמונה באלוהים, אבל הראיות נוגדות ברובן את האמונה. הוא ביקורתי כלפי טיעוני יקום מכוונן (fine-tuning) ואומר שהם מבינים לא נכון את העיקרון האנתרופי החלש, שהוא סביר יותר.

ביקורת
------

דייוויד לודן ממגזין *Skeptic* כתב כי "סטנגר מציג את הראיות מהקוסמולוגיה, האסטרופיזיקה, הפיזיקה הגרעינית, פיזיקת החלקיקים, הפיזיקה הסטטיסטית ומכניקת הקוונטים, המראות שהיקום נראה בדיוק כפי שהוא צריך להיראות בהנחה שאין בורא". "לכל החושבים החופשיים צריכים להיות שני הכרכים [*יש אלוהים?* ו*אלוהים: ההשערה הכושלת*], זה לצד זה, על מדף הספרים."

דמיאן ברודריק כתב ב-*The Australian:* "סטנגר מציע תשובה לשאלה העמוקה הזו בשני ספריו החדשים, מתאר תיאור מטריאליסטי, נטול אלוהים, של הקוסמוס, תיאור המנוגד לאמונות טפלות, לפרא-נורמלי (Paranormal) ולדתות ארכיטיפיות וחדישות כאחד. הוא מסרב לקבל את ההתייחסות המנומסת של האגנוסטיקן סטיבן ג'יי גולד, לפיה המדע והדת לעולם לא יכולים להיות מסוכסכים מכיוון שהם 'ממלכות לא חופפות'".

ראו גם
------

* פרדוקס הכול-יכול
* בעיית הרוע
* הטיעון הטלאולוגי#יקום מכוון

לקריאה נוספת
------------

* Carlson, Elof Axel. (September 2007). "The Resurrection of Atheism". *Quarterly Review of Biology*. 82(3): 256–58.
* Flynn, Tom. (2007). "Tour De Force". *Free Inquiry*. 27(3): 57–58. ISSN 0272-0701ISSN 0272-0701.
* Hey, John. (April/May 2007). "God, The Failed Hypothesis: How Science Shows That God Does Not Exist". *Implicit Religion*. 10(3): 311–313. ISSN 1063-9330ISSN 1063-9330.
* Lachmann, P. J. (2009). "God: 'To Be or Not to Be; That Is Not the Question'". *American Journal of Psychology*. 122(2): 272–278.

קישורים חיצוניים
----------------

* תיאור מתוך ספרי פרומתאוס
* תקציר *אלוהים: ההשערה הכושלת* מאת סטנגר

הערות שוליים
------------

1. ↑  אהוד אמיר, תאוריות קונספירציה, מבריאתנות ועד התנגדות לחיסונים, ומה אפשר לעשות נגדן, באתר הידען, ‏27 בנובמבר 2021
2. 1 2  Grothe, D. J. (2 במרץ 2007). "Victor Stenger – God: The Failed Hypothesis". *Point of Inquiry*. Center for Inquiry. נבדק ב-15 בנובמבר 2022. `{{cite web}}`:  (עזרה)
3. 1 2  Ludden, David (4 באפריל 2007). "Conspicuous by His Absence". *Skeptic*. **13** (2): 78–79. ISSN 1556-5696. נבדק ב-15 בנובמבר 2022. `{{cite journal}}`:  (עזרה)
4. ↑  "God: The Failed Hypothesis / The Comprehensible Cosmos". *The Australian*. 10 במרץ 2007. נבדק ב-2007-10-17. `{{cite news}}`:  (עזרה)(הקישור אינו פעיל, November 2022)